NaiveNeuron/SloPal huggingface dataset:
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144 poslancov, za 85, proti 27, zdržalo sa 31 a nehlasoval 1. Návrh sme schválili.
Zmajkovičová, Renáta, podpredsedníčka NR SR (2012-11-29):
Pán poslanec, chcete reagovať? (Reakcia poslanca.) Nie. Teraz v rozprave vystúpi pán poslanec Sulík. Nech sa páči, máte slovo.
Paška, Pavol, predseda NR SR (2012-05-16):
Pán poslanec Gál.
Kolíková, Mária, ministerka spravodlivosti SR (2020-12-04):
Ďakujem, pán predsedajúci, opätovne za slovo. Vážené pani poslankyne, vážení páni poslanci, dovoľujem si vám predložiť vládny návrh zákona o dočasnej ochrane podnikateľov vo finančných ťažkostiach, tak ako som uviedla už na začiatku ešte, keď sme vlastne prichádzali do prvého čítania. Je to návrh zákona, ktorý nám nadväzuje na dočasnú ochranu podnikateľov, ktorú sme riešili ako dočasnú v rámci pandémie. Toto je vlastne návrh zákona, ktorý to, čo sa ukázalo, že aj v rámci pandémie je dôležité, aby sme mali pre podnikateľov vo finančných ťažkostiach, že je dobré, aby sme mali takéto inštitúty ako trvalé, tak nám vlastne zavádza tento návrh zákona. Nadväzuje aj na ochranu, ktorú, ktorá bola poskytnutá podnikateľom, ktorí o ňu požiadali v zmysle právnej úpravy, ktorá je účinná dnes, a táto ochrana vlastne platí až do konca tohto roka. To znamená, podľa tohto návrhu zákona je možné vlastne získať dočasnú ochranu k 1. januáru. Podmienky, ktoré sú tu určené pre túto dočasnú ochranu, sú však prísnejšie. Súvisí to s potrebou mať aspoň 50-percentný súhlas tzv. nespriaznených veriteľov a potom táto ochrana je poskytnutá na tri mesiace a ďalej je možné predĺžiť túto ochranu o ďalšie tri mesiace so súhlasom dvojtretinovej väčšiny nespriaznených veriteľov. To, o čo tu ide, je, že tým podnikateľom, ktorých považujeme za poctivých podnikateľov, a k tomu je nastavený aj mechanizmus podmienok, ktorý je potrebné spĺňať pri takejto ochrane, tak dávame im možnosť, aby v rámci tejto dočasnej ochrany urobili opatrenia na odstránenie finančných ťažkostí, a znamená to pre nich, že majú tzv. pasívnu aj aktívnu konkurznú imunitu. Majú imunitu voči výkonu nároku vo vzťahu k podniku. To znamená, že ide o to, aby sme im umožnili, aby tu bol riadny chod podniku, aby napríklad neboli odstavení od energií. Na druhej strane to znamená aj pre týchto podnikateľov ale, aby pohľadávky nové, ktoré im vznikajú počas tejto dočasnej ochrany, tak, samozrejme, sú povinní tieto plniť. Upravujeme tu aj právnu úpravu tzv. malého konkurzu. Dá sa to možno pomenovať tak, že ak sa niekomu už nedá pomôcť, tak umožňujeme mu čo najskôr vlastne zrealizovať rýchle a efektívne likvidačné konanie. Účinnosť, ako som povedala, návrhu zákona je k 1. januáru. Návrh zákona bol predmetom riadneho pripomienkového konania a máme za to, že je v súlade s ústavou, s ústavnými zákonmi, ktorými je Slovenská republika viazaná, aj s právom EÚ. Dovoľujem si vás požiadať o podporu.
P. Hrušovský, predseda NR SR: (2004-12-02):
(Hlasovanie.) 139 prítomných, 84 za, 3 proti, 52 sa zdržalo. Návrh sme schválili. Ľ. Navrátilová, poslankyňa: Keďže sme schválili bod č. 25, môžeme hlasovať aj o 5. návrhu pána Horvátha týkajúceho sa účinnosti zákona.
Laššáková, Jana, podpredsedníčka NR SR (2014-11-10):
Veľmi veľa ľudí zaujíma prenos a je toľko naň napojených, že jednoducho padá server.
Sulík, Richard, predseda NR SR (2011-07-07):
Vážené panie poslankyne, vážení páni poslanci, budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov (tlač 345). O slovo sa hlási pán minister vnútra Daniel Lipšic. Nech sa páči.
P. Paška, predseda NR SR: (2008-07-02):
Pán Bauer má pravdepodobne posledný procedurálny  návrh. To je do rozpravy. Dobre. Takže zvolávam poslanecké grémium a prerušujem rokovanie. (Prerušenie rokovania o 18.01 hodine.) (Pokračovanie rokovania o 18.31 hodine.)
M. Číž, podpredseda NR SR: (2007-09-19):
Teraz dávam slovo spoločnému spravodajcovi z výboru pre verejnú správu a regionálny rozvoj, predsedovi tohto výboru, poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán predseda.
D. Čaplovič, podpredseda vlády SR: (2008-11-04):
K prvému materiálu, ktorý sa týka Správy o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2007 spolu s návrhmi programu štátnej politiky starostlivosti o Slovákov žijúcich v zahraničí na rok 2009, chcem uviesť v úvode, že tento materiál sa na rokovanie parlamentu predkladá na základe § 3 ods. 2 zákona č. 474/2005 Z. z. o Slovákoch žijúcich v zahraničí, ktorý ukladá vláde každoročne predkladať predmetnú správu Národnej rade Slovenskej republiky. V zmysle zákona sa predkladaný materiál skladá z týchto dvoch základných častí: Správy za rok 2007 a Návrhu programu štátnej politiky starostlivosti o Slovákov žijúcich v zahraničí na rok 2009, uvedených pod č. I a II. Predkladaný materiál vypracoval Úrad pre Slovákov žijúcich v zahraničí v spolupráci so zainteresovanými ministerstvami a ostatnými orgánmi štátnej správy, ktoré sa v rozsahu svojej pôsobnosti podieľajú na tvorbe a výkone štátnej politiky starostlivosti o Slovákov žijúcich v zahraničí. Po prvé, v tej prvej časti, to je Správa o štátnej politike a tak ďalej atď. za rok 2007, aby som to zbytočne neopakoval stále, sa zaoberá inštitucionálnym zabezpečením, spoluprácou s jednotlivými rezortmi v oblasti krajanskej problematiky, koordinačnou činnosťou, vzťahmi s krajanmi, grantovým systémom, vydávaním osvedčení Slováka žijúceho v zahraničí, zahraničnopolitickou oblasťou, oblasťou kultúry, záchranou kultúrneho dedičstva a spoluprácou s Maticou slovenskou, samozrejme, aj s ďalšími inštitúciami. Materiál ďalej informuje o činnosti Úradu pre Slovákov žijúcich v zahraničí v oblasti školstva, vnútra, hospodárstva, médií a informácií, ako aj, samozrejme, legislatívnych aktivít. V druhej časti je Návrh programu starostlivosti o Slovákov žijúcich v zahraničí na rok 2009, ktorý sa zaoberá navrhovanými akciami a aktivitami Úradu pre Slovákov žijúcich v zahraničí v jednotlivých oblastiach v roku 2009. Materiál zohľadňuje komplex potrieb a požiadaviek slovenských spolkov a organizácií v zahraničí na princípe občianskom, ktoré vyplynuli zo záverov Stálej konferencie Slovenská republika a Slováci žijúci v zahraničí uskutočnenej v Bratislave v dňoch 27. – 28. apríla 2007, ako aj z prioritných požiadaviek slovenského zahraničia. Tento materiál bol predložený na rokovanie vlády Slovenskej republiky bez rozporov, samozrejme, veci sa negociovali s jednotlivými ministerstvami, nakoniec sa ten materiál pripravil tak, aby dotknuté strany s tým súhlasili, najmä s väzbou nielen na konštatačné veci za rok 2007, ale aj veci, ktoré sa budú, resp. úlohy, ktoré sa budú dotýkať budúceho roku s prepojením na návrh štátneho rozpočtu, ktorý bol v súčasnosti aj vám predložený do Národnej rady Slovenskej republiky. Toto je k bodu, ktorý sa týka otázok v skrátenej forme Správy o štátnej politike starostlivosti. Pani podpredsedníčka, môžem hovoriť hneď k druhému bodu?
Laurenčík, Milan, podpredseda NR SR (2021-07-02):
Na faktické poznámky bude reagovať teraz pán poslanec Ján Mičovský, nech sa páči.
Bugár, Béla, podpredseda NR SR (2019-09-20):
Ďakujem. Otváram všeobecnú rozpravu. Nemám písomnú prihlášku poslancov. Otváram možnosť sa prihlásiť ústne do rozpravy. Ako prvý v rozprave vystúpi pán navrhovateľ Dostál a vyzerá to tak, že ako jediný. Končím možnosť sa prihlásiť do rozpravy. Pán poslanec, máte slovo.
Pleštinská, Zita, poslankyňa NR SR (2022-11-10):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Muránsky, Peter, poslanec NR SR (2010-12-14):
Navrhnem len uznesenie, pán predseda.
Pleštinská, Zita, poslankyňa NR SR (2021-11-03):
Ďakujem pekne. Pán minister, je zaujímavé, že práve poslanci, ktorí kritizovali nedostatočnú pomoc počas pandémie, vás dnes kritizujú a odvolávajú. Tí poslanci, ktorí chceli pomôcť veľmi rýchlo, dokonca sa hovorilo o helikoptérových peniazoch, kričali, že málo dávame na pomoc počas pandémie a zároveň krajinu zadlžujeme. Pán minister, zhrnuli ste, čo všetko vaše ministerstvo urobilo. Samozrejme, že v systéme sa nájdu nezodpovední, ktorí majú pohnútky systém zneužiť. Vy ste na to poukázali a na váš podnet konajú orgány činné v trestnom konaní. Vec sa vyšetruje. Prežívame zložitú dobu, keď na svete zúri COVID pandémia. Samozrejme, že nikto s ňou nepočítal a dotačné systémy sa generovali rýchlo, takmer na kolene. Samozrejme, že sú v systéme chyby. Vážim si však prácu pracovníkov na úradoch práce, ktorí pracujú s obrovským nasadením a mnohokrát sú v nebezpečenstve a atakovaní. Pán minister, vážim si vašu prácu a máte moju podporu.
Danko, Andrej, predseda NR SR (2019-09-10):
Ďakujem, pán poslanec. Na vystúpenie pána poslanca žiadna faktická poznámka. Pýtam sa, či sa chce niekto prihlásiť do rozpravy ústne. Ak nie vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave, súčasne ho žiadam, aby oznámil termín hlasovania o vrátenom zákone.
Zmajkovičová, Renáta, podpredsedníčka NR SR (2014-03-25):
S reakciou pán poslanec Lipšic.
Muňko, Dušan, poslanec NR SR (2023-05-09):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady predložila návrh zákona na prerokovanie výboru pre financie a rozpočet, ústavnoprávnemu výboru a výboru pre poľnohospodárstvo a životné prostredie. Za gestorský výbor navrhujeme výbor pre financie a rozpočet. Zároveň odporúčam, aby výbor uvedený návrh prerokoval do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Podmanický, Ján, poslanec NR SR (2018-10-23):
Hlasovali sme o všetkých pozmeňujúcich návrhoch zo spoločnej správy. A teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu pána poslanca Jozefa Mihála.
Sulík, Richard, poslanec NR SR (2013-12-06):
Ďakujem pekne. No odznela tu jedna veľmi múdra veta, nemôže byť rast bez investícií, to je holá pravda. Práve preto ma mrzí, že vláda v budúcom roku dosiahne deficit 3 % za cenu toho, že kapitálové výdavky, čiže investície, sú výrazne nižšie. Počas našej vlády v rokoch 2010 a 2011 boli kapitálové výdavky, číže investície, 2,4 mld. eur ročne, tento rok je to už len jedna miliarda. Výrazne menej sa investuje a keď sa málo investuje, tak nemôže byť ani rast. Tak to je toľko k tomuto. No a teraz druhá vec, ktorou by som ešte rád doplnil rečníka Jána Figeľa je, pomer príjmov k HDP klesol. (Reakcia z pléna.) Áno, my sme zaviedli rovnú daň. Súvisí to aj s otázkou, ktorú tu pán Duchoň teraz položil. No veď v roku 2002 roku bola 17-percentná nezamestnanosť, čo ste robili, no tvrdé reformy robila druhá Dzurindova vláda a výsledok bola osempercentná nezamestnanosť. A vtedy, to som aj vravel v mojom vystúpení, rok čo rok od roku 2002 boli daňové príjmy vyššie, ako hovorili prognózy výboru pre daňové prognózy, ako odhady. To, že klesalo to voči HDP, to je len dobre, lebo sme menej ľudí tak zaťažovali daňami. To bol žiaduci efekt, že to voči HDP klesalo. Veď preto sme aj dane znížili. Ale voči odhadom to bolo rok čo rok vyššie. Každý rok to bolo výrazne vyššie, zatiaľ čo, pozrite si odhady, počas prvej Ficovej vlády a aj teraz veď ste sa málo poučili, to je 500 miliónov eur oproti minulému roku a to sme úplne presne všetci, ako tu v opozícii sedíme, vraveli, že toto nikdy tak nebude.
Zmajkovičová, Renáta, podpredsedníčka NR SR (2012-06-28):
Ďakujem. Kolegyne, kolegovia, chcela by som vás ešte informovať, že po ukončení rozpravy k tomuto bodu programu budeme pokračovať rokovaním o vládnom návrhu zákona o Európskom mechanizme pre stabilitu a doplnení niektorých zákonov, pretože už zasadli všetky výbory. Ďakujem. A teraz nasleduje pán poslanec Mikloško. Nech sa páči, máte slovo.
Žiga, Peter, podpredseda NR SR (2024-06-27):
Pán poslanec Škripek, asi to nie je procedurálny návrh, stávajú sa rôzne veci. Vidíte, že aj vy môžte zahlasovať za takýto zákon. (Smiech v sále.) (Potlesk.) Myslím, že to si vykonzultujeme s technikmi, ako sa také niečo mohlo stať a budeme pokračovať ďalej v hlasovaní, dobre? (Ruch v sále.) Teraz budeme hlasovať o bode 69 programu, je to prvé čítanie o návrhu poslancov Jurík, Plavákovej a Saba na vydanie zákona o príspevku na úhradu nákladov na bývanie, ktorý máme uvedené ako tlač 343. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Vladimírovi Ledeckému, aby hlasovanie uvádzal. Nech sa páči.
Číž, Miroslav, podpredseda NR SR (2015-07-01):
Ďakujem pekne, pán predseda. Poprosím vás, aby ste zároveň plnili úlohu spravodajcu a navrhovateľa. Otváram rozpravu. Do rozpravy sa prihlásil písomne pán poslanec Alojz Hlina. Má slovo.
Suja, Miroslav, poslanec NR SR (2022-06-23):
Ďakujem za slovo, pán predseda. Ďakujem za reakcie, vážení kolegovia. Pán poslanec Blcháč, ďakujem za faktickú poznámku. Odpoviem ti, ceny sú z dnešného pondelku a budem teraz konkrétny. Vybrali sme priemernú cenu chleba, to znamená chleba, výrobná cena chleba u výrobcu, išiel som priamo k výrobcovi, ktorý ho do toho obchodného reťazca dodal, podľa značky bola 0,94 eura. Predajná cena, ktorú tento predajca aj s tým, že to tam zavezie, dával do obchodného reťazca, bola 1,14 eura, to je 0,19 eura, ani tých dvadsať centov, ako som hovoril, hej? Takže pod 20 centov, toľko zarobil na ňom. Obchodný reťazec ho mal na pulte za 2,10 eura. Za dve euro desať. To znamená, že zaokrúhlene, ako som hovoril, je to jedno euro, zarobil na jednom chlebe. Ten prvovýrobca, ktorý s tým mal toľko námahy, 19 centov. Ja tu nevidím žiadnu spravodlivosť ani nič, čo by bolo morálne v takomto čase, v takejto kríze, ako je v súčasnosti. Mal viac ako 80 % rabat. To znamená, že tieto požiadavky, ja si myslím, že sú plne, plne opodstatnené a budú mať okamžitý dopad na široké vrstvy obyvateľstva, ktoré sú na toto odkázané. Ďakujem.
P. Hrušovský, predseda NR SR: (2004-05-20):
(Hlasovanie.) 133 prítomných, 131 za návrh, 1 sa zdržal, 1 nehlasoval. Návrh sme schválili. Pristúpime k hlasovaniu o pozmeňujúcom návrhu pána poslanca Číža.
Danko, Andrej, predseda NR SR (2017-05-10):
Prosím, prezentujme sa a hlasujeme. (Hlasovanie.) Prítomných 136 poslancov, za 113, proti žiaden, zdržalo sa 23. Konštatujem, že sme uvedený návrh schválili.
Zmajkovičová, Renáta, podpredsedníčka NR SR (2014-10-29):
Pán poslanec Kamenický.
Kollár, Boris, predseda NR SR (2021-05-12):
S ďalšou faktickou poznámkou vystúpi pán poslanec Kazda. Nech sa páči, pán poslanec, máte slovo.
Huba, Mikuláš, poslanec NR SR (2015-06-16):
Ďakujem pekne za slovo. Znie to na prvé počutie lákavo, to, čo sa tu viackrát spomínalo aj zo strany predkladateľa, aj ďalších, že ide o zjednodušenie a urýchlenie procesu povoľovania stavieb. Má to však svoje veľké ALE. Pretože, ako mi asi dáte za pravdu, už dnes vládne na Slovensku v oblasti výstavby dosť veľká anarchia. A ak celý tento proces povoľovania, respektíve schvaľovania stavieb ešte výrazne zjednodušíme, čo je, ako už bolo povedané, jeden z hlavných cieľov predloženého zákona, je pomerne logické a obávam sa, že hrozí, že táto anarchia vo výstavbe bude ešte väčšia, ako tomu bolo doteraz. A teraz z trošku inej strany sa na to pozriem. Tá téma bude trochu iná, ale v mnohom obdobná. Keď som pred časom interpeloval ministra životného prostredia vo veci, povedal by som, meškajúceho zákona o krajine, ktorý istý čas sľuboval ako hotovú vec, bolo mi povedané, že ten zákon vlastne nie je potrebný, lebo mnohé tieto veci a reguláciu nežiaducich zásahov do krajiny predsa môže zabezpečiť aj nový stavebný zákon. Takže otázka znie, naozaj tento nový stavebný zákon bude znamenať účinnejšiu reguláciu nežiaducich zásahov do krajiny, ako je tomu v prípade súčasného zákona? A tretia otázka: budeme mať aspoň v čase druhého čítania k dispozícii aj všetky relevantné vykonávacie predpisy, bez znalosti ktorých v podstate ani nevieme celkom, o čom rokujeme a o čom sa od nás chce, aby sme hlasovali? Veľmi sa teším na odpoveď na tieto otázky. Ďakujem.
Marcinková, Vladimíra, poslankyňa NR SR (2024-04-30):
Ďakujem pekne za slovo, pán predsedajúci. Vážené dámy, vážení páni, Ústavný súd je orgán, ktorý má strážiť tak nás v parlamente, ako tých vo vláde. Tých, ktorí sa momentálne v koalícii snažia tento orgán, tak ako iné, podrobiť svojej moci. Ja som si myslela, že pán Fico, ktorý o sám sebe povedal, že je uznávaný právnik, docent práva, tie základné poučky, ktoré v práve sú a v delení štátnej moci, ovláda a že si ich ctí ako právnik. No, bohužiaľ, toto nie je realita, pretože pri delení moci platí, že súdna moc má ostať nezávislou. To, čoho sme svedkom my tu na Slovensku, je, že od politikov vládnej moci počúvame vyhrážky či šéfovi Ústavného súdu, alebo jednotlivým sudcom na najvyšších súdnych inštanciách. Pozeráme sa práve na politizáciu Súdnej rady a vidíme tu aj snahy o to, politizovať Ústavný súd. Možno sa teraz na to dívate, kolegovia, aj vy z koalície, ktorí, ktorí tu ste, ako povinnú jazdu uplatňovania si moci. Ale nie, neplatí, že kto vyhrá, môže všetko. V demokracii, právnom štáte a Európskej únii, kde sme sa zaviazali k tomu, že právne piliere budeme dodržiavať, toto neplatí. A je to ďalším krokom k tomu, aby sa len potvrdilo, čo Európska únia hovorí a na čo nás upozorňuje, že porušujeme zásady právneho štátu, že sa vzďaľujeme princípom Európskej únie. A za to nám hrozí veľká sankcia. Za to nám hrozí, že prídeme o eurofondy, že prídeme o veľké investície. Ja chápem, že už hľadáte možnosti, ako by sme tieto peniaze získali a mohli pokračovať, ale vy ich hľadáte nekalým spôsobom. Vy chcete siahnuť na peniaze, súkromné peniaze v II. pilieri len preto, lebo sa bojíte, že prídeme o eurofondy a ľudia si to všimnú. Pretože tie peniaze, ktoré, ktoré odídu, o ktoré prídeme, tie peniaze sú peniaze, ktoré by investovali do regiónov, ktoré by ľudia videli hmatateľne v nemocniciach, v obchvatoch, v cestách, v rekonštrukcii škôl a tak ďalej. Táto lož má krátke nohy, tak ako iné, a ja som presvedčená, že celé toto divadlo, ktoré tu robíte okolo, okolo Ústavného súdu, má len jeden cieľ. Počkať si na to, ako sa rozhodne, alebo možno už sa rozhodol pán predseda SMER-u vo svojom kariérnom pokračovaní. Či obnoví, alebo neobnoví svoju túžbu, ktorú už deklaroval, keď bol prezentom prezident Kiska, ísť si oddýchnuť na Ústavný súd na konci svojej politickej kariéry, dvanásť rokov. To ho láka. Zaujímavá imunita, to ho tiež láka. A preto tu vedieme tieto debaty, preto sme tu svedkami týchto obštrukcií, pretože čakáme na jeho verdikt, na jeho rozhodnutie a treba si to povedať nahlas. Ja dúfam, že sú v koalícii ešte ľudia, ktorí majú úctu k tomuto orgánu a ktorí sa postarajú aspoň, aspoň v tej svojej družine o to, aby sa niekto vyslovil proti týmto snahám siahnuť na jeho nezávislosť. To považujem za absolútne kľúčové, keď sta sľubovali na ústavu, ktorej prvý až posledný článok má chrániť práve tento orgán. Ďakujem.
Fitz, Peter, poslanec NR SR (2013-10-22):
Teraz dajte, prosím, hlasovať samostatne o bode č. 2 pani poslankyni Žitňanskej.
Krajniak, Milan, poslanec NR SR (2016-12-08):
Chcel by som pána poslanca Drobného podporiť v jeho názore, že občania by mali mať právo brániť sa aj so zbraňou. Chcem tú hlúpu politiku Európskej únie, ktorá smeruje k odzbrojeniu slušných občanov, demonštrovať aj na jednom príklade z Blízkeho východu. Občania Izraela sa stali v poslednom roku terčom útokov palestínskych extrémistov s nožmi. Izraelský štát na to zareagoval tak, že výrazne zliberalizoval možnosť pre občanov zakúpiť si strelnú zbraň tak, aby sa mohli brániť. A musím povedať, že je to veľmi, veľmi účinné. Preto by som chcel túto novelu zákona podporiť, považujem ju za rozumnú a považujem právo držať zbraň a mať možnosť sa ňou brániť za jedno zo základných práv, ktoré by slobodný človek v slobodnej krajine mal mať.
Hrnčiar, Andrej, podpredseda NR SR (2018-05-15):
Pán poslanec Blanár.
Sopko, Miroslav, poslanec NR SR (2017-02-03):
Ďakujem za slovo, pani predsedajúca. Vážený pán poslanecký kolega Fecko, veľmi sa mi páči váš zápal, akým ste predniesli svoje myšlienky o tom, aká dôležitá by pre nás všetkých mala byť pôda. Tak ako aj v predchádzajúcom svojom príspevku ste správne poznačili, teda naznačili, teda povedali, že je to aj živý, aj živý organizmus. Je to súčasť celého organizmu krajiny. Je to súčasť celého organizmu našej vlasti. Myslím si, že je dôležité riešiť problémy, ktoré okolo pôdy nastali a budú nastávať, pokiaľ si naozaj neuvedomujeme jej výnimočnosť a dôležitosť, pretože potom budeme len v nemom úžase pozerať, tak ako to už aj teraz sledujeme, ako nám odchádzajú naši občania, najmä mladí, aj s ich myšlienkami, ako nám v prenesenom slova význame bude odchádzať aj naša pôda. Ďakujem.
Laurenčík, Milan, podpredseda NR SR (2021-11-09):
Na faktické poznámky bude teraz reagovať pani poslankyňa Vladimíra Marcinková, nech sa páči.
Bugár, Béla, podpredseda NR SR (2018-09-17):
O slovo sa hlási pani podpredsedníčka. Nech sa páči, pani podpredsedníčka Nicholsonová, máte slovo.
Budaj, Ján, poslanec NR SR (2019-06-18):
Ďakujem. Zálohovanie nás bude skutočne obťažovať. Zálohovanie zvýši aj náklady reťazcov a ešte k tomu treba prirátať aj pokuty, možné pokuty, ktoré, všetky tieto náklady sa môžu do istej miery preniesť aj do cien. Ale, a to je niečo, čo musím povedať aj ako opozičný poslanec, zálohovanie je krok smerom k čisteniu Slovenska od PET fliaš. Máme pochybnosť, že to v súčasnom systéme nejde, že sa nečistí? Máme takú pochybnosť? Takú pochybnosť nemôžeme mať. Súčasný systém nestačí, nečistí Slovensko od PET fliaš. Deväť PET fliaš teda bude, zhruba vyjde na euro, ak ich niekto vyzbiera, a to sa oplatí už zbierať aj ľuďom, ktorí sú v núdzi alebo bezdomovcom a tak ďalej. Skôr čo by som vyčítal zákonu, je príliš dlhý odklad, treba, aby sme v dohľade videli, kedy Slovensko prestane prispievať k špineniu krajiny, špineniu Európy, špineniu morí. Tam všade odchádza plastový odpad. Slovensko treba nastaviť, pán minister, a pripraviť v strednodobom výhľade situáciu na nula PET fliaš, nie na spoplatnenie, to je medzikrok, nastaviť. A verím, že technológie budú veľmi rýchle pripravovať podmienky pre buď odľahčené sklo, alebo iné rozložiteľné napríklad obaly, pretože celosvetová mienka sa dvíha proti tým obrovským oceánom plastu, ktoré vidíme na moriach a oceánoch, dvíha sa proti tomu, že PET fľaše a zvyšky umelých hmôt vidíme v našich národných parkoch a v našom okolí, kde sa chceme, kde chceme zdravo žiť. Preto by som vás vyzval ešte urýchliť celý proces aj zálohovania... (Prerušenie vystúpenia časomerom.)
Jarjabek, Dušan, poslanec NR SR (2014-03-20):
Ďakujem za slovo, pán predseda. Členovia výboru pre kultúru a médiá, prosím, na 12.05 hodinu do miestnosti výboru pre kultúru a médiá sa dostaviť, takisto obdobný výbor, ako hovorili moji kolegovia. Ďakujem za pozornosť.
Gašpar, Tibor, podpredseda NR SR (2024-10-02):
Ďakujem, pán poslanec. Ďalší v poradí v ústnej rozprave je pán poslanec Kišš, máte slovo.
Blanár, Juraj, podpredseda NR SR (2022-03-24):
Vyhlasujem rozpravu za uzavretú. Pán navrhovateľ, máte záujem o záverečné slovo? Nie. Pán spravodajca? Poprosím, ohláste aj termín hlasovania. Nech sa páči.
Jurinová, Erika, podpredsedníčka NR SR (2015-05-21):
Ďakujem pánovi podpredsedovi vlády. Pán spravodajca nechce zaujať stanovisko. Prerušujem rokovanie o tomto bode programu. Podľa schváleného programu pristúpime k rokovaniu o bode č. 44, ktorým je prvé čítanie návrhu poslanca Miroslava Kadúca na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má tlač 1480. Návrh na jeho pridelenie na prerokovanie výborom je v rozhodnutí č. 1514. Dávam slovo pánovi poslancovi Miroslavovi Kadúcovi, aby návrh zákona uviedol. (Rokovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1480.)
P. Hrušovský, podpredseda NR SR: (2001-12-11):
Pani poslankyňa Angelovičová, prosím, aby ste nediskutovali s pánom ministrom a vystúpili v rozprave. M. Angelovičová, poslankyňa: Ďakujem pekne za slovo. Vážený pán predsedajúci, vážené panie poslankyne, vlastne vážená pani poslankyňa, vážení páni poslanci. Dovoľte aj mne predložiť stanovisko k predloženému návrhu zákona č. 239/2001 Z. z. o spotrebnej dani z minerálnych olejov. Súčasne platný zákon z pohľadu poľnohospodárskej výroby Slovenskej republiky a výrobnej štruktúry podnikateľskej sféry v poľnohospodárstve a lesníctve nie je dobrý. Súhlasím a stotožňujem sa s argumentmi, ktoré predložil pán predkladateľ vo svojom úvodnom vystúpení. Vyhovujúci je pre výrobné podmienky štátov Európskej únie, ktoré majú charakter malovýroby, ale s orientáciou len na poľnohospodársku prvovýrobu, na malé farmy. Podnikateľské aktivity našich podnikateľov z hľadiska efektívneho využitia strojového parku a špeciálnych strojov musia sa uplatniť i vo sfére služieb a v iných činnostiach podnikania. Slovenská republika nie je pripravená a nevytvorila podmienky na realizáciu teraz platného zákona. Slovenská republika nemá vyhovujúcu obchodnú sieť pre maloodber. Nemá vyhovujúce skladovacie kapacity, nemá vyhovujúcu distribúciu, nemá vyhovujúce skladovanie u odberateľov, nemá vyhovujúce technické a technologické zabezpečenie, nemá vyhovujúci systém likvidácie zostatkov pri obmene farebnej nafty za normálnu. Vybudovanie a sprevádzkovanie uvedených zariadení bude stáť stovky miliónov korún, ktoré momentálne naše poľnohospodárstvo nemá. Navyše budú nám vznikať zatiaľ nepredpokladané a ťažko odhadnuteľné straty priamo pri organizácii výroby a prepravy. Ďalším vážnym nedostatkom platného zákona je vylúčenie nákladnej autodopravy v poľnohospodárstve zo systému daňového zvýhodnenia. V našich podnikoch nákladné autá prepravia takmer 70 % našej produkcie a tiež priemyselných hnojív, maštaľného hnoja, chemických prostriedkov na ochranu a ošetrenie plodín a tak ďalej a tak ďalej. Vážené panie poslankyne, vážení páni poslanci, z uvedených dôvodov, ktoré som predložila, vítam predložený návrh zákona Výboru Národnej rady Slovenskej republiky pre pôdohospodárstvo č. 239/2001 Z. z. o spotrebnej dani z minerálnych olejov. Podporím ho a budem hlasovať za jeho posunutie do druhého čítania. Ďakujem pekne za pozornosť. Skončila som.
Blanár, Juraj, podpredseda NR SR (2021-12-01):
Ďakujem, pán minister. Teraz udeľujem slovo pani poslankyni Anne Zemanovej, spravodajkyni, ktorú určil navrhnutý gestorský výbor pre pôdohospodárstvo a životné prostredie. Nech sa páči, pani spravodajkyňa.
Gaži, Peter, poslanec NR SR (2013-02-06):
Ďakujem za slovo. Ja som rád, pán kolega, že ste spomenuli, že ste chlapík z Oravy a les poznáte veľmi podrobne. A po druhé, som rád, že ste spomenuli aj kubíky, ktoré štátne lesy alebo Lesy Slovenskej republiky ťažia, distribuujú a predávajú. Matne si spomínam, pokiaľ padla kalamita v Tatrách v roku 2004, vtedy sa táto kalamita spracovala formou predaja dreva na pni, predaj obchodných celkov. Ak sa nemýlim, jeden z kupujúcich, ktorý tento obchodný celok vydražil, ste boli práve vy. A ako správny Oravák, ktorý les podrobne poznáte, ak sa domnievam správne, ste neboli schopný túto kalamitu spracovať v termíne, ktorý vám bol určený, a museli ste od zmluvy odstúpiť s dosť vysokou zmluvnou pokutou. Pokiaľ ste robili túto kalamitu, spracovávali túto kalamitu v Tatrách, vlastníte vlastnú pílu, či ste distribuovali túto hmotu ďalším subjektom? Mňa mrzí jedna vec. Že lesníci, ktorí kvalitne hospodária a hospodária prakticky už v lesoch, dá sa povedať v zmysle nejakých platných zákonov už od čias Márie Terézie, a jednotlivé generácie lesníkov ten les pestujú a pokiaľ už chcú speňažiť túto hmotu, tak im takzvaní ochranári zabránia doslova vlastnými telami tieto porasty speňažiť, a tým pádom získať zdroje na to, aby mohli les ďalej pestovať. Tiež sa mi zdá, že pokiaľ bola blokáda v Tichej a Kôprovej doline, že ste boli medzi jednotlivými účastníkmi tejto blokády. A mrzí ma len to, že tzv. ochranári nemajú hmotnú zodpovednosť za tie svoje rozhodnutia. V TANAP-e takýmito rozhodnutiami ostalo zhruba milión kubíkov drevnej hmoty, ktorá sa nemôže spracovať a ktorú generácie vlastníkov pestovali na to, aby sa.... (Prerušenie vystúpenia časomerom.)
Ferenčák, Ján, poslanec NR SR (2023-06-15):
Problém je, netreba si zakrývať pred tým oči a netreba sa tváriť, že nás sa to netýka. Je to čistý alibizmus, veď sú to len tí, ktorí prechádzajú cez Slovensko a idú ďalej. Tak keď sa všetci budeme tváriť v rámci Európskej únie, tak potom si povedzme, že o čo nám vôbec ide. Je tu základ Frontex, ktorý je deravý ako ementál. Sú tu skupiny prevádzačov, ktorí jednoducho na tom profitujú, a je to medzinárodný, nelegálny obchod prevádzačstva a zarábajú na tom miliardy. To, že sme bezzubí v rámci Európskej únie, neznamená, že aj na Slovensku sa musíme tváriť bezzubo a tváriť sa, že tento problém sa nás netýka, veď oni prídu, prejdú a idú ďalej. Tak ako aj v iných štátoch, veď každý si chráni svoj dom, každý chce, aby doma mal poriadok, aby vedel, kto mu príde domov, tak tak by sme sa mali správať aj my. Jednoducho z pohľadu samospráv a z pohľadu občanov, ktorých sa to najviac týka, pretože tie skupiny sa tam pohybujú, pohybujú a jednoducho nie sú to ani Rumuni, ani Srbi, sú to jednoducho migranti, ktorí sem prišli z Afriky a vieme, že čo je ich zámer. Sú to ekonomickí migranti jednoducho, my mali by sme k tomu pristúpiť tak, že v prvom rade máme chrániť našich občanov a občanov, ktorí žijú na južnom Slovensku, pretože jednoducho sa boja. Ja z tej samosprávy, ja sa pýtam kolegov, primátorov, oni nevedia, čo majú robiť. Hádam nechcete, aby mestské polície suplovali štát v tom, že majú kontrolovať týchto migrantov a majú strážiť občanov, aby nedošlo k nejakej trestnej činnosti alebo ohrozeniu ich života a majetku? To je prvoradá úloha štátnej polície. Ak to nestíha alebo ak to nevie zvládať, na to má iné zložky, ktoré vie do toho zapojiť a v prvom rade si poďme kontrolovať a chrániť naše územie a chrániť našich občanov, ako bolo povedané ixkrát. Robia to v iných krajinách, je to úspešné. Tí, ktorí prídu, no tak ich vracajme jednoducho, ale netvárme sa, zakryjeme oči, hlavu do piesku ako pštrosy, veď oni cez nás prejdú a nech utekajú a tvárme sa, že tu nie sú. Poďme s tým niečo robiť, pán minister, máte to v rukách, spravte, čo sa dá!
P. Paška, predseda NR SR: (2009-02-17):
(Hlasovanie.) 127 prítomných, 54 za, 43 proti, 27 sa zdržalo, 3 nehlasovali. Tento návrh sme neschválili. Budeme hlasovať zajtra o návrhu. Pán spravodajca... Neprešiel do tretieho čítania. (Reakcie v sále.) Budeme hlasovať zajtra. Poprosím teraz pána poslanca Martináka, ktorý bude v druhom čítaní uvádzať hlasovanie o návrhu poslancov Národnej rady Slovenskej republiky Jána Slabého, Rudolfa Pučíka a Jána Čecha na vydanie zákona, ktorým sa mení a dopĺňa zákon č. 162/1995 Z. z. o katastri nehnuteľností (tlač 848). Poprosím vás, kolegyne, kolegovia, venujte pozornosť...
Lipšic, Daniel, poslanec NR SR (2013-09-06):
Ďakujem. Ja som zareagoval na kolegov, čo reagovali na mňa. Kedysi sa zvyklo hovoriť za bývalého režimu a dokonca používali takú „průpovídku“ aj ľudia, ktorí mali záujem voľby zmanipulovať, že dôležité nie je hlasovanie, dôležité je to, kto sčítava hlasy. A preto mňa trápi zloženie okrskových volebných komisií, lebo tie sčítavajú hlasy. Prísť s takýmto návrhom do parlamentu, ktorý podľa mňa nemá obdobu nikde vo svete, že môžu sčítavať hlasy len niektoré kandidujúce strany a iné nie, považujem za úplné popretie základného zmyslu nejakej férovosti a transparentnosti volebnej súťaže. Na tom sa asi rozumní ľudia zhodnú. A, ešte raz, ak je dôvodom ušetrenie, tak je x iných možností, tak nech sa znížia odmeny všetkým, zrušia sa odmeny všetkým, ale povedať, že to platí pre niektorých, pre iných nie, je absurdné a podľa mňa nevysvetliteľné. Hovoríte, pán poslanec Číž, že mňa tu také trápia veci ako zloženie komisií, potom, že tí vrahovia budú mať volebné právo. Tak to ma teda dosť trápi. A viete, prečo ma to trápi, pán poslanec? Jednak ste už raz tento návrh zákona do parlamentu doniesli, za prvej vašej vlády, čiže nie je to také, že nevedeli sme o tom, tak chybička se vloudila, už sa mi to zdá byť, že to je recidíva u vás, myslím vašej strany. A nerozumiem tomu, lebo sa mi to zdá byť naozaj mimoriadne málo, teraz to poviem vašimi slovami možno, ale ktoré ste si tak zobrali sem-tam, sociálne citlivé, aby ľudia, ktorí úmyselne, brutálne usmrtia iných a tým ich zbavia nielen volebného práva, ale všetkých práv, aj práva na život, mohli ďalej rozhodovať o osude tejto krajiny. To mňa trápi, pán poslanec, možno to netrápi vás, kolegov. Mňa to trápi. A podľa mňa to trápi alebo hnevá aj väčšinu ľudí v tejto krajine.
Paška, Pavol, predseda NR SR (2012-06-22):
Pán poslanec Galko.
Grendel, Gábor, podpredseda NR SR (2023-06-14):
Pán poslanec Dušan Muňko.
Blanár, Juraj, podpredseda NR SR (2023-05-24):
Pani poslankyňa Majorová Gastková.
B. Bugár, podpredseda NR SR: (2006-03-15):
Takže ešte raz, prezentujme sa a hlasujme o tomto procedurálnom návrhu pána poslanca Cabaja – vyradiť body 13 až 68 a bod 81 z rokovania 60. schôdze Národnej rady Slovenskej republiky. (Hlasovanie.) Prítomných je 126 poslancov, za 96, proti 24, zdržalo sa 5, nehlasoval 1. Konštatujem, že sme návrh schválili. Ďalšie procedurálne návrh – pán poslanec Vážny.
A. Belousovová, podpredsedníčka NR SR: (2007-02-06):
S reakciou na vystúpenie pána poslanca Simona sa prihlásili pán poslanec Záhumenský a pán poslanec Slabý. Uzatváram možnosť prihlásiť sa s faktickými poznámkami. A ako prvý bude reagovať pán poslanec Záhumenský.
Bugár, Béla, poslanec NR SR (2013-03-26):
Ďakujem pekne. Pán poslanec Matovič, vy ste ma nepochopili. Ak váš kolega predkladateľ hovorí, že poslanci nebudú opití v práci, to je zovšeobecnenie. Ja nehovorím o všetkých. To je zovšeobecnenie, ako keby ste tu mohli vidieť každý deň pár poslancov. Viete, ešte raz, ja som dosť dlho v politike a v parlamente, samozrejme, som zažil aj také situácie, že niektorí, povedzme, mali niečo pod čapicou, to áno. Ale zovšeobecňovať to? Nehnevajte sa, vy tu vytvárate takýto obraz o Národnej rade Slovenskej republiky. Hovoríte napríklad o tom, že poslanci majú nadpráva, poslanci sú nadľudia. To tvrdíte len vy. Nikto iný to netvrdí. A ja sa tak nesprávam a ja, dá sa povedať, každý víkend som niekde vonku a ja sa nesprávam ako nadčlovek. Viete čo by bolo fér od vás, hlavne od tých tzv. čistých ľudí? Keby ste normálne sa vyjadrili: „Áno, videl som poslanca, ten bol opitý.“ Toto urobte a pomôžete potom tomu, čo chcete takýmto zlým zákonom vytýčiť za cieľ. Ale viete, čo by som ja očakával? Ľuďom najviac, dá sa povedať, vadí to, že je nezamestnanosť, že majú zlé podmienky, čo sa týka zdravotníctva, sociálnych vecí. A o tomto som od vás zatiaľ nič nepočul. A nič takého od vás som nevidel. Skúste riešiť toto, a nie pseudoproblémy a, dá sa povedať, také návrhy zákonov, ktoré vám minimálne, povedzme, pomôžu nazbierať pár bodov. Len o tomto nemôže byť politika, to mi verte.
Jarjabek, Dušan, poslanec NR SR (2020-10-20):
Ďakujem pekne za slovo, pán predsedajúci. Dve reálne a pragmatické poznámky, ak dohovorí, ak dovolíte, k tomu, čo hovoril pán poslanec Blaha. Neviem si dosť dobre predstaviť na základe toho, čo hovoril pán poslanec Blaha, ako pán minister nejedná s Jednotou dôchodcov. Predsa s jednotnou... s Jednotou dôchodcov, ktorá je proti týmto opatreniam, vy máte urobený nejaký vzťah, nejakú zmluvu, nejak, nejak proste podporujete týchto ľudí, hovoríte o nich, videli sme to medializované niekoľkokrát. Jednota dôchodcov všetky tieto opatrenia, ktoré vy, o ktorých vy tuná hovoríte aj v rámci 13. dôchodku, poprela. Jednoducho o tom s ňou nedebatujete. Pýtam sa prečo, a či to potom nie je z vašej strany len nejaký taký formálno-politický zväzok? To je jedna vec. Druhá vec, viete, v rámci toho celospoločenského testovania, o ktorom tuná ešte bude určite veľmi veľa rečí, ja sa budem pýtať len na jednu vec, ktorá mne, priznám sa, že vôbec nie je jasná. Máme tu nejaký núdzový stav, ktorý sa snažíme všetci rešpektovať. V rámci toho núdzového stavu, myslím, že zhromaždenie do 6 ľudí je reálne v exteriéroch, akým spôsobom vy chcete mne vysvetliť, že ten núdzový stav sa nebije, a teda verejnosti, s celoplošným testovaním, veď predsa to celoplošné testovanie, tam tí ľudia budú, to ich bude niekoľko desiatok, možno stoviek ľudí čakať na istý úkon, potom bude čakať zase tých niekoľko desiatok, sto ľudí na úkon, pokiaľ sa, pokiaľ sa, pokiaľ sa dopátrajú k výsledku. Akým spôsobom vy chcete toto zviditeľniť, akým spôsobom toto chcete osvetliť? Núdzový stav na jednej strane, nechoďte na dušičky, na druhej... (Prerušenie vystúpenia časomerom.)
Petrák, Ľubomír, poslanec NR SR (2016-06-15):
Ďakujem pekne za slovo, pán podpredseda. Vážené kolegyne, kolegovia, vážený pán minister, dovoľte, aby som vás informoval o obsahu spoločnej správy výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 131), vo výboroch v druhom čítaní. Výbor Národnej rady pre vzdelávanie, vedu, mládež a šport ako gestorský výbor podáva Národnej rade podľa § 79 ods. 1 zákona o rokovacom poriadku túto spoločnú správu výborov Národnej rady o výsledku prerokovania vládneho návrhu zákona. Národná rada uznesením zo 14. júna 2016 č. 113 sa uzniesla prerokovať tento vládny návrh zákona (tlač 131) v skrátenom legislatívnom konaní na 6. schôdzi Národnej rady Slovenskej republiky a ďalej uznesením číslo 116 z 15. júna 2016 sa uzniesla prerokovať ho v druhom čítaní a prideliť ho týmto výborom: ústavnoprávnemu výboru, výboru pre financie a rozpočet, výboru pre sociálne veci a výboru pre vzdelávanie, vedu, mládež a šport. Ako gestorský výbor určila výbor pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská (v pozadí počuť výkrik „góóól“) od poslancov podané podľa § 75 ods. 2 zákona o rokovacom poriadku. K vládnemu návrhu zákona zaujali výbory Národnej rady Slovenskej republiky tieto stanoviská: ústavnoprávny výbor uznesením č. 26 z 15. júna 2016, výbor pre financie a rozpočet uznesením č. 39 z 15. júna 2016, výbor pre sociálne veci uznesením č. 10 z 15. júna 2016 a zhodne odporúčajú návrh zákona schváliť. Výbor pre vzdelávanie, vedu, mládež a šport uznesením č. 24 z 15. júna 2016 odporúča návrh zákona schváliť s pozmeňujúcim návrhom, ktorý je uvedený v IV. časti spoločnej správy. V IV. časti spoločnej správy je uvedený jeden pozmeňujúci návrh, ktorý výbor pre vzdelávanie, vedu, mládež a šport ako gestorský výbor odporúča schváliť. Gestorský výbor ďalej na základe stanovísk výborov vyjadrených v uzneseniach, ktoré som už spomínal, odporúča Národnej rade tento vládny návrh zákona schváliť v znení pozmeňujúceho návrhu uvedeného v tejto spoločnej správe. Predmetná spoločná správa výborov Národnej rady o výsledku prerokovania vládneho návrhu zákona bola schválená uznesením výboru pre vzdelávanie, vedu, mládež a šport pod č. 26 dňa 15. júna 2016 a týmto uznesením ma výbor súčasne poveril ako spoločného spravodajcu, aby som na schôdzi Národnej rady informoval plénum o rokovaniach výborov a stanovisku a návrhu gestorského výboru. Pán predsedajúci, skončil som, prosím, otvorte rozpravu.
Krajkovič, Mikuláš, poslanec NR SR (2018-03-14):
Nakoľko pán poslanec Gál predložil pozmeňovací návrh teraz, prosím, dajte hlasovať o skrátení lehoty.
Gažovičová, Tina, poslankyňa NR SR (2024-01-19):
Ďakujem pekne kolegovi Šmilňákovi za ďalšie z výborných opozičných vystúpení a vy ste opäť raz a počujem, počujeme to opakovane, počuli sme to aj od pani prezidentky, presne krok za krokom argumentačne poukázali, čo všetko sú tam problémy v tej novele, prečo tá, to, čo sa tvári ako nejaká dôvodová správa, alebo aká argumentácia vlády je vlastne cynická argumentácia, to je slovné spojenie, ktoré sa mi veľmi páčilo, že je to naozaj až cynické argumentovať pri takejto novele, kde chránime zlodejov a korupčníkov ľudskými právami. A ja by som aj rada ešte raz v nadväznosti na to, čo ste povedali, zdôraznila jednu z tých vecí, ktoré dneska v rozprave sa tu objavili, a to je, že Úrad špeciálnej prokuratúry, ktorý mimochodom už mal byť zrušený nebyť tejto našej rozpravy tuto v opozícii, tak dal dneska jasné stanovisko, že podľa ich predbežných analýz až 30 % z otvorených prípadov, a to je úrad, ktorý má riešiť tú najťažšiu kriminalitu v tejto krajine, až 30 % z tých prípadov by vlastne boli premlčané. A tiež tu zopakujem to, čo aj nadväzujem na vás, aj na pani prezidentku, stačí, aby tento zákon platil čo i len sekundu a tie premlčacie doby už nikto nebude môcť normálne legislatívne zobrať späť. A my to tu všetko opakujeme a robíme to aj preto, aby vznikol teda aspoň nejaký čas, že nech teda možno opravia aspoň pár tých chýb, alebo nech naozaj každý opozi... koaličný poslanec si to vypočuje a zváži, či to je v súlade s je... so svojím svedomím a budeme to tu opakovať aj budúci týždeň, lebo aj keď sa opakujeme, áno, považujeme to, tento čas za dôleži... (Prerušenie vystúpenia časomerom. Potlesk.)
Kollár, Boris, predseda NR SR (2021-06-30):
Na faktické poznámky bude reagovať pán poslanec Raši, nech sa páči, máte slovo.
Schlosár, Rastislav, poslanec NR SR (2021-05-06):
Vážené pani poslankyne, vážení páni poslanci, v našom návrhu ústavného zákona navrhujeme jednu po formálnej stránke možno celkom takú drobnú malú zmenu, ale z hľadiska postavenia Slovenskej republiky a jej nezávislosti ide o zásadnú a kľúčovú zmenu, pretože navrhujeme vypustiť ustanovenie čl. 7 ods. 2 druhej vety z Ústavy Slovenskej republiky, ktorá hovorí o tom, že právne záväzné akty Európskych spoločenstiev a Európskej únie majú prednosť pred zákonmi Slovenskej republiky. Viac už poviem v rozprave, do ktorej sa hlásim ako prvý.
Laššáková, Jana, podpredsedníčka NR SR (2014-09-10):
Na vystúpenie pána poslanca s faktickými poznámkami pani poslankyňa Vaľová, pán poslanec Hlina a pán poslanec Mihál. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
Sulík, Richard, poslanec NR SR (2012-06-21):
Mám ešte 20 sekúnd. Dovoľte mi, prosím vás, dohovoriť, len preto, že prezident potrebuje odísť na výlet, to tu znásilňujete. Ide o 6 mld. eur. Toto je škandál, čo tu robíte, pán Paška. (Prerušenie vystúpenia predsedajúcim.)
B. Bugár, podpredseda NR SR: (2003-09-24):
J. Hrdlička, poslanec: Ak si myslíte, že u nás nám niekto pripravuje vaše návrhy tak ako možno u vás v KDH, tak vás ubezpečujem, že u nás to tak nie je. A chcem vás, vážené panie poslankyne a páni poslanci z koalície, ubezpečiť, že ja naozaj tým vaším svedomím nebudem. Ja určite nie. Ďakujem pekne.
Hrušovský, Pavol, predseda NR SR (2012-02-29):
Pán poslanec Matovič.
Paška, Pavol, predseda NR SR (2012-12-05):
Hlasujeme (Hlasovanie.) 138 prítomných, 135 bolo za, 1 proti, 2 sa zdržali. Schválili sme vládny návrh zákona o medzinárodnej pomoci a spolupráci pri správe daní. Chvíľočku vás poprosím, dámy a... Dámy a páni, máme pochybnosť, či znenie pozmeňujúceho návrhu v tlači 238 bolo v poriadku. Pán predseda výboru ho v pléne prečítal správne, len máme pocit, že došlo k prepisovej chybe. Navrhujem, aby sme o tomto zákone hlasovali až o 17.00 hodine, aby sme to preverili, aby nedošlo zbytočne ku chybe. Takže ďakujem. Je to tlač 238, je to vládny návrh zákona o správe daní, novely zákona č. 563/2009 Z. z. Takže budeme až o 17.00 hodine o ňom hlasovať. Hlasovali sme o všetkých dosiaľ prerokovaných bodoch programu. Ešte vás chcem požiadať, dámy a páni, o súhlas s ďalším priebehom v programe. Včera sme odsúhlasili, že o zákone o štátnom rozpočte budeme rokovať zajtra o 9.00 hodine, a ako bod 28 je zaradený návrh skupiny poslancov na vyslovenie nedôvery. Ešte máme asi päť návrhov zákonov, ktoré treba prerokovať. A ťažko odhadnúť, aký bude priebeh rozpravy. Preto navrhujem, aby sme o bode 28, bez ohľadu na to, ako sa bude vyvíjať program, rokovali až po štátnom rozpočte. Je s tým súhlas? (Súhlasná reakcia pléna.) Dobre, ďakujem pekne. Vyhlasujem... (Reakcia z pléna.) Ešte pán poslanec Fecko.
Hort, Milan, podpredseda NR SR (2011-10-18):
Pán poslanec Blanár.
Kotleba, Marian, poslanec NR SR (2020-07-09):
Pani poslankyňa Cigániková, ja nebudem reagovať na to, čo ste nám povedali, lebo v podstate to bolo také, taká všehochuť, ale ja by som sa vás len chcel spýtať, že čo je tou vašou takou silnou motiváciou bojovať za zabíjanie detí. Že prečo proste, čo vás ženie k tomu, čo vás núti, čo vás tlačí do toho, že áno, poďme, poďme zabíjať tie deti, však lebo poďme ich zabíjať? Lebo o tom to je, vy teraz tu ste desať minút plamenne bojovali za to, aby sa mohli deti ďalej bez akéhokoľvek obmedzenia, bez akejkoľvek zmeny iba proste zabíjať a aby sa to vôbec neriešilo, a jednoducho vybavené. No ale na druhej strane bojujete za práva zvierat, psíky a mačičky v reštauráciách. Týranie, alebo teda neposkytnutie dostatočných, dostatočnej nejakej opatery domácemu zvieratku ako trestný čin. Čiže poďme sa starať o mačičky, poďme sa starať o psíkov, poďme sa starať o zvieratká, ale deti poďme ďalej zabíjať. A ja ku všetkej, pri všetkej úcte k vám, pani poslankyňa, nechápem, čo je toho motívom. Čo je toho motívom? Čo je motívom toho, že pre vás sú tie domáce zvieratá viac ako tie deti, ktoré majú len tú smolu, že sa ešte nestihli narodiť. A prečo tak silno ako za práva tých zvieratiek nebojujete aj za práva tých detí? Za práva tých detí, ale nie nejaké extrémne práva, ale iba, iba to základné právo sa narodiť. Veď keby vaša mamina s vami šla na potrat, tak dnes tu nie ste. Dnes nie ste poslankyňa a dnes nebojujete za to, aby ostatné deti zabité boli. Ďakujem pekne.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 125 poslancov. Konštatujem, že tieto návrhy boli prijaté. Nech sa páči.
T. Cabaj, podpredseda NR SR: (2009-12-10):
Pýtam sa, panie poslankyne, poslanci, kto ešte v tomto bode sa chce prihlásiť ústne? Nikto sa do rozpravy nehlási, končím tento bod. Prerušujem rokovanie o tomto bode programu. Otváram bod interpelácie poslancov . Opätovne dávam do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Zároveň členom vlády chcem pripomenúť, že podľa zákona o rokovacom poriadku, pardon, poslancom chcem pripomenúť, že podľa rokovacieho poriadku ústne prednesená interpelácia nezbavuje povinnosť poslanca Národnej rady túto interpeláciu potom predložiť písomne, a zároveň to, čo už som naznačil, chcem informovať členov vlády, že v prípade, že niektorý z nich má záujem odpovedať na interpeláciu poslanca, má takúto možnosť, avšak nezbavuje ho to povinnosť do 30 dní potom písomne poslancovi poslať písomnú odpoveď na interpeláciu. Panie poslankyne, poslanci, vážení členovia vlády, do bodu interpelácie sa prihlásili dvaja poslanci: pani poslankyňa Gibalová a pán poslanec Martin Fronc. Potom bude možnosť prihlásiť sa do rozpravy ústne. Takže nech sa páči, pani poslankyňa Gibalová, máte priestor vystúpiť v bode interpelácie.
Laššáková, Jana, podpredsedníčka NR SR (2015-03-20):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlási pán poslanec Radošovský, pán poslanec Fronc. Končím možnosť prihlásiť sa do rozpravy ústne. Nech sa páči, pán poslanec Radošovský, máte slovo.